1. **A játék szervezője**

**„MancsMűvek évindító nyereményjáték”** elnevezésű Facebook fotófeltöltő játék (a továbbiakban: „**Játék**”) szervezője a [**www.mancsmuvek.hu**](http://www.mancsmuvek.hu) **weboldal,**  kapcsolattartási emailcím:hello@mancsmuvek.hu) (továbbiakban: „Szervező”). A Játék lebonyolítása, illetve az abban való részvétel a jelen Játékszabályzat szerint történik. Amennyiben a Játékszabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

1. **A játékban történő részvétel feltételei**

**2.1** A Játékban kizárólag azon magyarországi lakóhellyel rendelkező, 18. életévét betöltött, magyar állampolgár, a 2.6 pontban meghatározott személyek körébe nem eső, saját Facebook profillal (a továbbiakban: ”Profil”) rendelkező természetes személy (a továbbiakban: ”Játékos”) vehet részt, aki a Játék 4. pontjában meghatározott időtartama alatt a „ Fotós nyereményjáték” Facebook tartalomban megadott poszton keresztül vesz részt a Játékban, és ennek során a Szervező nyereményjátékra vonatkozó Facebook oldalának kedvelője, a nyereményjáték Facebook bejegyzését (post-ját) like-olja, saját fotót tölt fel házikedvencéről, ezzel egyúttal elfogadja a jelen játékszabályzatban (a továbbiakban: ”Játékszabályzat”) leírt valamennyi feltételt.

**2.2** A Játékosok kizárólag a saját adataikkal vehetnek részt a Játékban. A Játék időtartama alatt egy Játékos több fotót is feltölthet saját kedvencéről és több fotót is like-olhat.  Amennyiben a Játékos nem a saját maga által regisztrált Profillal vesz részt a Játékban, a Játékkal kapcsolatos, Profilhasználat jogosultságából fakadó vitákkal kapcsolatban Szervező mindennemű felelősséget kizár.

**2.3** A Játékban való részvétellel a Játékos tudomásul veszi, hogy a Játék tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint pl. (de nem kizárólagosan) kapcsolati hiba, a szerver számítógépek teljesítménye, valamint a biztonságos hálózati kapcsolat fenntartása. A Szervező az e bekezdésben írtakból fakadó mindennemű felelősséget kizár.

**2.4** Amennyiben a Játékos jelen nyereményjátékszabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül. Amennyiben a Játékos nem felel meg a jelen előírások, avagy a játékkiírás feltételeinek, úgy a Szervező jogosult a Játékost a Nyereményjátékból kizárni.

**2.5** A Játékból ki vannak zárva a Szervező [www.mancsmuvek.hu](http://www.mancsmuvek.hu) tulajdonosa, megbízottjai és ezen személyek Polgári törvénykönyvről szóló 2013. évi V. törvény (a továbbiakban Ptk.) 8:1. § (1) bekezdés 1. pontjában meghatározott fogalom szerinti közeli hozzátartozói, akik a következő személyek: a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér.

1. **A játék leírása**

**3.1** A Játékos a 2.1. pontban leírtak szerinti Játék kiírás posztjához a játék időtartama alatt saját kedvencéről fotót tölt fel, a Szervező Facebook oldalán keresztül a nyereményjátékra vonatkozó bejegyzést like-olja, saját kedvencéről fotót tölt fel. Minden Játékos több fotót tölthet fel, ha több házikedvencét szeretné megmutatni, de mindegyikről csak egy fotó publikálható. A Játékos bemutathatja néhány mondatban kedvencét. A Nyertes a közül a 10 Játékos közül kerül ki, akik a MancsMűvek facebook oldalát kedvelik, és a Facebook játék bejegyzéshez saját kedvencükről fotót töltöttek fel és fotójuk a legtöbb tetszést igazoló like-ot (like, imádom, ölelés) kapta.

**3.2** A játék időtartama: a Játék **2021. január 02. napján 17:00 óra 00 perctől 2021. január 6. napján 23 óra 59 percig** tart. A Játék kezdete előtt és befejezését követően érkezett fotók a Játékban nem vesznek részt.

1. **A játék menete, nyeremények, sorsolás**

**4.1** Aközött a 10 Játékos között, akik a MancsMűvek Facebook oldalát kedvelik, és kedvence-ik fotóját-fotóit a játék poszt alatt kommentként feltöltötték, a feltöltött fotóra legtöbb kedvelést kapták, véletlengenerátor segítségével kisorsolunk a Játékosok között 1 (egy) db ajándékcsomagot (a továbbiakban: „Nyeremény”).   
Az ajándékcsomag tartalma:

1 db Barry King Mackó kutyajáték  
1 db Woolf bárányos jutalomfalat  
1 db hidegen sajtolt Vadvízi lazacolaj   
3 db Jack rágóka (lapocka,velőscsont, bordacsont)

**4.2** Egy Játékos csak egyszer vesz részt a sorsoláson.

**4.3** Az 5.1 pontban írt Nyeremény sorsolásának időpontja: **2021. január 7., az aznap meghirdetett időpontban.**

**4.4** A sorsolás helyszíne a Szervező székhelye. A Nyeremény másra át nem ruházható, készpénzre vagy más nyereménytárgyra nem váltható. A nyereménnyel kapcsolatos adófizetői kötelezettségnek a Szervező az irányadó jogszabályoknak megfelelően eleget tesz. A sorsolás nem nyilvános. A szervező egy nyertest sorsol az érvényesen jelentkezett, legtöbb lájkot kapó fotót publikált 10 Játékos közül.

**4.5** A Szervező a 5.1 pontban részletezett sorsoláson összesen 1 darab tartaléknyertest sorsol ki. A tartaléknyertes abban az esetben válik jogosulttá a Nyereményre, amennyiben a nyertes nem működik együtt a Szervezővel, vagy a Nyereményt nem veszi át vagy bármely más okból a Játékból kizárásra kerül.

1. **Nyertesek értesítése, nyeremények átvétele**

**5.1** A Szervező a sorsolás időpontját követő 3 (három) órán belül a Facebook oldalon posztban meghirdeti a nyertes Játékos nevét. A Nyertes az Értesítés kézhezvételét követő 1 (egy) napon belül köteles a Szervező részére e-mailben elküldeni a Nyeremény kézbesítéséhez szükséges adatokat (teljes név, cím, telefonszám). Amennyiben a Nyertes a fenti határidőn belül az Értesítésre semmilyen formában nem reagál, úgy kizárásra kerül és a Szervező tartaléknyertest jelöl ki. A Nyereményt a Szervező előre egyeztetett időpontban és módon juttatja el a Nyerteshez. A Nyertes köteles együttműködni a nyeremény átvétele érdekében.  A Szervező fenntartja a jogot arra, hogy a bármely okból a megjelölt határidőben át nem vett Nyereményről a sorrendben következő tartaléknyertest értesítse.

**5.2** A Szervező kizárhatja a Játékból azt a Nyertest, akinek a nyereményt azért nem lehet átadni, mert a Profilja nem valós, hiányos vagy téves, vagy a Nyertes egyéb okból nem felel meg a jelen Játékszabályzatban írt személyi feltételeknek. A Játékból kizárásra kerülnek azok a Játékosok, akik a nyereményjáték szellemével ellentétesen vesznek részt a nyereményjátékban, azzal a céllal, hogy a nyerési esélyeiket megtévesztő magatartással megnöveljék, ezzel megfosztják a nyerési esélyektől a tisztességesen játszani kívánó többi résztvevőt. Felhívjuk a játékosok figyelmét, hogy a Szervező fenntartja magának a jogot, hogy ilyen cselekmény észlelése esetén kizárja a Játékost a Játékból.

Szervező fenntartja a jogot, hogy a jogszabálysértő vagy etikai szempontból elfogadhatatlan felhasználói megnyilvánulásokat indoklás nélkül moderálja.

1. **Adatvédelem, vegyes rendelkezések**

**6.1** A Játékos a Facebookon keresztül általa írt kommenttel, publikált fotóval  kifejezetten és önkéntesen hozzájárul ahhoz, hogy az általa a Profilján megadott személyes adatokat a Szervező Játék lebonyolítása céljából felhasználja és kezelje.  A Játék lebonyolítása során Szervező adatfeldolgozót nem vesz igénybe.

**6.2** A Játékosok  a Játékban történő résztvétellel, így a Szervező nyereményjáték posztjának kommentelésével, fotó publikálásával egyidejűleg tudomásul veszik, és kifejezetten hozzájárulnak ahhoz, hogy:

– nyertesség esetén a Facebook profiljukban megadott nevüket a Szervező minden további feltétel és ellenérték nélkül, kizárólag a Játékkal kapcsolatosan nyilvánosságra hozza Facebook oldalán;

– valamint nyertesség esetén a Játékos köteles megadni a Nyeremény kézbesítéséhez szükséges adatokat: teljes név, cím, telefonszám, mely adatokat a Szervező csak a Nyeremény kézbesítésének megvalósulásáig kezel és tárol. Az adatok ezután törlésre kerülnek.

**6.3** A Játék semmilyen módon nem szponzorált a Facebook által, illetve semmilyen tekintetben nem kapcsolódik a Facebook-hoz. Az adatszolgáltatás nem a Facebook részére, hanem a Szervező részére történik. A szolgáltatott adatok kizárólag a Játék lebonyolítása céljából kerülnek felhasználásra.

**6.4** A Nyereményjátékon való részvétel önkéntes és ingyenes, a részvételtől a Szervező Facebookon vagy emailen keresztüli értesítésével a Játék teljes időtartama alatt lehetőség van visszalépni.

**Adatkezelés és adatvédelem**

**6.5** A Játékosok személyes adatait a Szervező célhoz kötötten, kizárólag szolgáltatásaival, valamint a Játékos jelen nyereményjátékban való részvételével kapcsolatos kommunikációra, a sorsolással, a nyertesek nevének a Szervező Facebookoldalán oldalán történő megjelenítésével és a nyereményátadás lebonyolítása céljából kezeli.

**6.6** A nyereményjátékban való részvétel feltétele jelen Játékszabályzat elfogadása.

**6.7** A Játékra vonatkozó Adatkezelési tájékoztató a [www.mancsmuvek.hu](http://www.mancsmuvek.hu) weboldalon az Adatkezelés pontban található található. A Játékkal kapcsolatos adatkezelés rövid bemutatása:

– a kezelt adatok köre és az érintettek kategóriája: valamennyi Játékos részéről a Facebookprofil, név, továbbá a Nyertesek részéről vezeték- és keresztnév, lakcím, telefonszám.

– Az adatkezelés célja: A nyereményjátékban való részvétel, azzal kapcsolatos kommunikáció, nyertes nevének megjelenítése a Szervező hivatalos Facebook oldalán, nyereményátadás lebonyolítása funkciójának betöltése.

– Az adatkezelés jogalapja: a Játékosok önkéntes, egyértelmű és kifejezett hozzájárulása .A Játékban való részvétel feltétele a fenti személyes adatok megadása.

– Az adatkezelés időtartama, az adatok törlésének határideje: Adatkezelő az adatokat a játék végéig, azaz a sorsolás lebonyolításáig, valamint a nyertesek esetében a nyeremény-átvételi folyamat végéig kezeli.

– adatfeldolgozás, adattovábbítás: a Szervező az érintettek személyes adatait harmadik személy részére nem továbbítja, illetve a nyereményjáték lebonyolításához további külsős személyt/vállalkozást, mint Adatfeldolgozót nem vesz igénybe.

**6.8** A Játékosok adatkezeléssel kapcsolatos jogainak ismertetése: A Játékos bármikor visszavonhatja hozzájárulását, a Szervező Facebookon vagy emailen keresztül történő értesítése alapján. Ez esetben a Szervező haladéktalanul, legkésőbb három munkanapon belül törli a Játékos személyes adatait a nyereményjátékon résztvevők közül.

**6.9** A Játékos a Játékban az Adatkezelési Tájékoztató ismeretében vesz részt, továbbá a részvétellel elfogadja az abban foglaltakat. A játékban való részvétel feltétele a Játékos által a fenti személyes adatainak önkéntes megadása, és ezáltal a hozzájárulása a személyes adatainak a Játék lebonyolítása céljából történő kezeléséhez.

1. **Felelősség**

**7.1** A Szervező, kizárja a felelősségét minden, a [www.facebook.com](https://www.facebook.com/) weboldalt, illetve az azt működtető szervert ért külső, ún. SQL támadások estére, tehát amennyiben a weboldalt, illetve szervert ért támadás folytán a Játékosok téves rendszerüzeneteket kapnak nyereményeiket, nyertes/nem nyertes státuszukat, stb. illetően, úgy ezen esetekre a Szervező semminemű felelősséget nem vállal.

A Szervező, kizárja a felelősségét a weboldal rajta kívülálló okokból történő meghibásodásáért, amely időtartam alatt a honlap nem vagy korlátozottan használható, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.

**7.2** A Szervező kizár mindenféle kártérítési igényt, a Játékhoz kapcsolódó költségek, károk és veszteségek megtérítését. A Játékos által megadott helytelen, pontatlan, késedelmes vagy nem valós adatokért a következményeket maga a Játékos viseli. Az adatok helytállóságát a Játék során vagy azt követően nem áll módjában ellenőrizni, ezzel kapcsolatban a felelősség és minden ezzel járó jogi és anyagi következmény minden esetben a Játékost terheli

**7.3** Szervező fenntartja a jogot, hogy a Játékszabályt (ide értve a részvételi szabályokat, a Játék időtartamának lerövidítését vagy meghosszabbítását és egyéb változtatásokat). indokolt esetben bármikor megváltoztathassa. A jelen játékszabályzatot és annak esetleges módosításait közzéteszi a [www.mancsmuvek.hu](http://www.mancsmuvek.hu) weboldalán. A Játékos felelőssége, hogy ezekről megfelelően tájékozódjon.

**7.4** A Játékos a Játékban való részvétellel a játékszabályzatban foglalt valamennyi feltételt tudomásul veszi és elfogadja. Amennyiben a Játékkal kapcsolatosan további kérdése van, illetve panasszal vagy bármely egyéb célból további felvilágosításra van szüksége a Szervezővel a Facebook oldalán, vagy a megadott emailen vagy telefonszámon tud kapcsolatba lépni.

**2021.01.02.**